చారిత్రక సినిమా కావడంతోపాటు, తెలుగు వాడి కథ అన్న కారణంగా రెండు తెలుగు రాష్ట్రాలు ‘గౌతమిపుత్రశాతకర్ణి’ సినిమాకు పన్ను మినహాయింపును ప్రకటించాయి. దీంతో ఒక్క టిక్కెట్టుపై బాలయ్య సినిమా నిర్మాతలకు దాదాపు పది రూపాయల లాభం వస్తుంది. ఇది ‘గౌతమిపుత్ర..’ నిర్మాతలకు ఎంతో లాభం చేకూరుస్తుంది. అలాగే ‘ఖైదీ నెంబర్ 150’కి కూడా ఓ వెసులుబాటు ఉంది. బాలకృష్ణ సినిమా కంటే ఈ సినిమా ఒక రోజు ముందుగా విడుదలవుతోంది. అంటే ఆ ఒక్కరోజూ థియేటర్లన్నింటిలోనూ ‘ఖైదీనెంబర్ 150’ మాత్రమే ప్రదర్శితమవుతుంది. దీంతో ఆ ఒక్కరోజే ఆ సినిమా పదికోట్ల రూపాయల వసూళ్లను రాబట్టగలిగే అవకాశముందని అంచనా వేస్తున్నారు. ఇక, రెండో రోజు నుంచి ‘శాతకర్ణి’ సినిమాతో థియేటర్లను పంచుకోవాలి. కాగా, రెండు సినిమాలూ లాభదాయకంగా నిలవాలంటే ‘గౌతమిపుత్ర..’ 63 కోట్ల రూపాయలు, ‘ఖైదీనెంబర్ 150’ 90 కోట్ల రూపాయలను వసూలు చేయాల్సి ఉంటుంది.
chaaritraka sinima kaavadamtopaatu, telugu vaadi katha anna kaaranamgaa rendu telugu rashtralu ‘goutamiputrasaatakarni’ sinimaaku pannu minahaayimpunu prakatinchaayi. deentho okka tikkettupai balayya sinima nirmaatalaku daadaapu padi roopaayala laabham vastundi. idhi ‘goutamiputra..’ nirmaatalaku entho laabham chekurustundi. alaage ‘khaidi nembar 150’ki kuudaa oo vesulubaatu undi. balakrishna sinima kante ee sinima oka roju mundugaa vidudalavutondi. ante aa okkaroju theaterlannintilonu ‘khaidinembar 150’ matrame pradarsitamavutundi. deentho aa okkaroje aa sinima padikotla roopaayala vasoollanu rabattagalige avakaasamundani anchana vestunnaru. ika, rendo roju nunchi ‘saatakarni’ sinimaatho theaterlanu panchukovali. kaga, rendu cinimaaluu laabhadaayakamgaa nilavalante ‘goutamiputra..’ 63 kotla roopaayalu, ‘khaidinembar 150’ 90 kotla roopaayalanu vasulu cheyalsi untundi.